དེས་ན་ད་ལམ་གདམས་པ་ཟབ་མོ་འདི་བཞིན་གཡུང་དྲུང་བོན་གྱི་བཤད་སྒྲུབ་འདུས་སྡེའི་རྩ་བའི་ཡིག་ཆ་ཡིན་པས་སློབ་གཉེར་བ་དག་ལ་ཤིན་ཏུ་ནས་མཁོ་ཆེ་བར་བརྟེན།གཡུང་དྲུང་བོན་གྱི་བཤད་སྒྲུབ་འདུས་སྡེའི་རྒྱུན་ལས་རྣམ་པས་ལྷག་བསམ་དག་ཅིང་ངལ་བ་ཆེན་པོས་པར་བསྐྲུན་གྱི་བྱ་བར་འབད་པར་བཀའ་དྲིན་ཆེ་ཞེས་ཞུ་བ་དང་ཆབས་ཅིགཔར་བསྐྲུན་དགེ་བའི་ལེགས་ཚོགས་ཀྱིས་གསང་ཆེན་བསྟན་པ་འདི་ཉིད་ཕྱོགས་ཀུན་ཏུ་དར་ཞིང་རྒྱས་ཏེ་འགྲོ་ཀུན་ཞི་བདེའི་དཔལ་ལ་རོལ་པའི་སྨོན་ལམ་བཅས།གཡུང་དྲུང་བོན་གྱི་བཤད་སྒྲུབ་འདུས་སྡེའི་ཚོགས་གཙོ་མཆོག་ནས་རྒྱུད་འདི་ལ་གླེང་བརྗོད་ཅིག་འབྲི་བར་བསྐུལ་བ་ལ་བརྟེན་ནས་ཞིབ་པར་དཔྱད་ལོང་མེད་པར་ཐོལ་བྱུང་དུ་སྨན་རི་བ་ཡང་སྟོན་འཕྲིན་ལས་ཉི་མས་བྲིས་པའོ།།